পুলিশ বলতে কি বুঝায়? যদি এমন প্রশ্নটা সবার কাছে ছুড়ে দেই তাহলে স্বাভাবিক ভাবেই হয়তো এক একজন এক একভাবে এর উত্তর দিবেন। কিন্তু ইংরেজী রূপ Police শব্দ বিশ্লেষণ করলে আমরা যা পাই তা হলো P=Polite (মার্জিত), O=Obedient (বাধ্য), L=Loyal (বিশ্বস্ত), I= Intelligent (বুদ্ধি সম্পন্ন), C= Courageous (বীরত্বপূর্ণ), E= Efficient (দক্ষতা)। এর মূল অর্থ দাঁড়ায় আইন-শৃঙ্খলা ও শান্তি রক্ষা করার ব্যবস্থা। অর্থাৎ পুলিশ বলতে বুঝায় রাষ্ট্র তথা সমাজের সমগ্র আইন-শৃঙ্খলা রক্ষার প্রতিষ্ঠান, এই প্রতিষ্ঠানের সদস্যদের কাজই হলো রাষ্ট্র তথা নাগরিকের শান্তি-শৃঙ্খলা ও জনস্বার্থ রক্ষা করা। তাই বিশ্বের অনেক দেশেই পুলিশকে বিভিন্ন উপাধিতে ডাকা হয় যেমন আইরিশ পুলিশদের ডাকা হয় গার্ডা সিওচানা, যার বাংলা অর্থ “শান্তির অভিভাবক” আর একজন পুলিশ অফিসারকে শুধু গার্ডা বা শান্তির কর্মী বলে। তবে আমাদের দেশের পুলিশবাহিনীর আচার-ব্যবহারের সঙ্গে আইরিশ পুলিশের ঐ উপাধি কতটুকু সামঞ্জস্যপূর্ণ এটাই আজ বড় প্রশ্ন?